b'\n_START_ARTICLE_\nPavel Samosatski\n_START_SECTION_\n\xc5\xbdivljenjepis\n_START_PARAGRAPH_\nPavel se je rodil v skromni dru\xc5\xbeini v mestu Samosata leta 200. Leta 260 je bil izvoljen za patriarha v uglednem mestu Antiohiji. Kmalu je povzro\xc4\x8dil pohuj\xc5\xa1anje, ker je dovolil, da so v njegovi hi\xc5\xa1i \xc5\xbeivele \xc5\xbeenske; to je dovolil tudi svojim duhovnikom. Patriarh je bil do leta 268. Obenem pa je bil zaupnik in namestnik palmirske kraljice Zenobije._NEWLINE_Kot kr\xc5\xa1\xc4\x8danski teolog je zagovarjal herezijo monarhianizma. Ta nauk odstopa od tradicionalnega u\xc4\x8denja glede odnosov med osebami v Sveti Trojici in je povezan s herezijo adopcionizma. S tem je pri\xc5\xa1el v spor z drugimi \xc5\xa1kofi ter tudi z rimskim \xc5\xa1kofom.\n_START_SECTION_\nSmrt\n_START_PARAGRAPH_\nO njegovem poznej\xc5\xa1em \xc5\xbeivljenju nimamo drugih podatkov kot to, da je umrl 275 v izgnanstvu.'